**KOSTEA SILMÄNPOHJAN IKÄRAPPEUMA**

***ICD-luokitus***

H35.31 Degeneratio maculae exsudativa (makulan kostea ikärappeuma)

***Perusterveydenhuolto***

Yleislääkärin tulee

* Tunnistaa kosteaan ikärappeumaan viittaavat oireet, jotka ilmaantuvat ja etenevät nopeasti:
* Kauko- ja lähinäön samanaikainen nopea heikkeneminen
* Kuvien vääristyminen
* Keskeinen skotooma (keskeisnäön puutos)
* Värinäön muutokset
* Lähettää em. tavalla oirehtiva potilas kiireellisenä silmäyksikköön tutkittavaksi, koska ennusteen kannalta on suositeltavaa aloittaa hoito mahdollisimman nopeasti.
* Tietää, että ikärappeuma on yleisin pysyvän näkövammaisuuden aiheuttaja. Sen osuus yli 65-vuotiailla näkövammoista on Suomessa 59 %, mistä puolet johtuu kosteasta rappeumasta.

***Kiireellisessä lähetteessä edellytettävät tiedot***

* Tiedot potilaan näöntarkkuudesta sekä yleissairauksista, lääkityksistä, riskitekijöistä (tupakointi sekä sydän- ja verisuonitaudit) sekä äskettäisistä (alle 3 kk) sydän- ja verisuonitapahtumista.

***Erikoissairaanhoito***

* Kostean ikärappeuman diagnostiikka, seuranta ja hoito edellyttävät silmätautien erikoislääkärin osaamista ja silmätautien erikoisalan laitteistoa ja erityisosaamista.
* Erikoissairaanhoito vastaa ikärappeuman hoidon ja seurannan järjestämisestä.

***Diagnostiikka ja seuranta***

* Lähtökohtana on Käypä hoito -suosituksen hyvä diagnostiikan taso (näöntarkkuus, biomikroskopia, pohjakuva ja valokerroskuvaus sekä tarvittaessa väriainekuvaus)
* Diagnostiikan vähimmäisvaatimuksena erityistilanteissa on Käypä hoito -suosituksen tyydyttävä taso (näöntarkkuus, biomikroskopia ja valokerroskuvaus).
* Seurannassa Käypä hoito -suosituksen hyvä taso on vähimmäisvaatimus (näöntarkkuus, valokerroskuvaus sekä tarvittaessa kliininen tutkimus tai pohjakuva).
* Hoitava lääkäri valitsee hoito- ja seurantaprotokollan.

***Käypä hoito -suositus (***Kostea silmänpohjan ikärappeuma, AMD)

[www.kaypahoito.fi](http://www.kaypahoito.fi)

***Työryhmä (Suomen silmäylilääkärit):***

Pirjo Aisala, Rovaniemi, Merja Hurskainen, Kajaani, Kai Kaarniranta, KYS, Sirpa Kaipiainen, Joensuu, Sanna Leinonen, Hämeenlinna, Jukka Moilanen, HUS, Eeva Orhanen, Seinäjoki, Pasi Pehkonen, Pori, Kati Ranta, Mikkeli, Ville Saarela, OYS, Niko Setälä, Jyväskylä, Raimo Tuuminen, Kotka, Anja, Tuulonen, Tays, Hannu Uusitalo, Tampereen yliopisto, Hanna Vaahtoranta-Lehtonen, TYKS, Juha Välimäki, Lahti

***Yhteyshenkilö:*** Anja Tuulonen (anja.tuulonen(at)pshp.fi), Tays Silmäkeskus